Luftballong krasjet i høyspentledning i USA
Mennene deltok i Albuquerque's International Balloon Fiesta, skriver nyhetsbyrået AP. Ifølge politiet i Rio Rancho, en forstad til byen Albuquerque i delstaten New Mexico, opplyser at ballongen hang seg fast i høyspentledningen.Ifølge ballongfestivalens talsperson Tom Garrity var den ene passasjeren i sjokk da han strakk seg ut for å løsne ballongen, noe han etter hvert skal ha klart. Da skal ballongens kurv ha deiset i bakken fra omtrent 12 meters høyde, og påført de to mennene andre skader i tillegg til brannskadene. Ifølge den lokale TV-stasjonen KOB-TV skal den mannlige piloten ha fått brannskader i ansiktet, mens mannen som var passasjer skal ha pådratt seg brannskader i ansiktet, på brystet og på armene. Sistnevnte skal ha blitt lagt på operasjonsbordet da han ankom sykehuset. En kilde sier til KOB-TV at passasjeren skal ha måttet amputere armen.- Vi vet at det oppsto flammer av elektrisiteten, men vi prøver fortsatt å finne ut nøyaktig hva som skjedde, sier festivalens talsperson. Vitnet Pamela Correa forteller til Albuquerque Journal at hun var i et morgenmøte da hun fikk øye på at det steg røyk fra ballongen før den krasjet. - Det så ut som den skulle lande, sier hun.Kort tid senere ble strømmen i bygningen hun oppholdt seg i borte. - Da så jeg at den var helt utbrent, og masse røyk, sier hun, og referer til toppen av ballongen. Ifølge Correa kom hjelpemannskaper raskt til stedet der ballongens kurv hadde gått i bakken.
To menn ble sendt til sykehus med omfattende brannskader etter at luftballongen de satt i krasjet med en høyspentledning i New Mexico torsdag morgen.